open-index/open-wikipedia-markdown huggingface dataset:
Albert I

**Albert**i ja **Albert I** nimelisi valitsejaid on olnud mitu:
***[[Albert I (Belgia)|Albert I]]**, Belglaste kuningas 1909–1934
***[[Albert I (Monaco)|Albert I]]**, Monaco vürst 1889–1922
***[[Albert I (Namur)|Albert I]]**, Namuri krahv 998–1011
***[[Albert I (Vermandois)|Albert I]]**, ka **Adalbert I**, Vermandois' krahv 943–988
***[[Albert (Tirool)|Albert]]** ehk **Adalbert**, esimene teadaolev Tirooli krahv 11. sajandist
***[[Albert I (Tirool)|Albert I]]** ehk **Adalbert I**, teine teadaolev Tirooli krahv 1128–1140
***[[Albert (Riia piiskop)|piiskop Albert]]** ehk **Albert I** (*Albrecht I*) oli kolmas Liivimaa ja esimene Riia piiskop 1199–1229

## Vaata ka
*Albrecht I

*Albert II
*Albert III
Albert III

**Albert III** nime all võib olla tuntud mitu valitsejat:
***[[Albert III (Namur)|Albert III]]**, Namuri krahv 1048–1102
***[[Albert III (Tirool)|Albert III]]** ehk **Adalbert III**, Tirooli krahv 1202–1253

## Vaata ka
*Albrecht III

*Albert I
*Albert II
70 eKr

**70. aasta eKr**

## Sündmused
*Vana-Rooma konsuliteks olid Gnaeus Pompeius Magnus ja Marcus Licinius Crassus
*Rooma riigis taastatakse tsensori ametikoht.

## Sündinud
* 15. oktoober – Vergilius, rooma luuletaja
*Cornelius Gallus
*Maecenas

## Surnud
* ...
Karl Habsburg-Lothringen

**Karl Habsburg-Lothringen** (täisnimi: *Karl Thomas Robert Maria Franziskus Georg Bahnam von Habsburg-Lothringen*, väljaspool Austriat kasutatakse ka nimekuju **Karl von Habsburg**; sündinud 11. jaanuaril 1961 Starnbergis Baierimaal) on praegune Habsburgide-Lotringite suguvõsa pea.

Karl on Otto von Habsburgi ja Regina von Habsburgi (Sachsen-Meiningeni printsessi) poeg. 2006. aastal loobus Karli isa tema kasuks Habsburgide suguvõsa pea kohast.  Karl võttis selle kohustuse vastu 1. jaanuaril 2007. Juba alates 2000. aastast on ta ka Kuldvillaku Ordu Austria haru ülem. 1986. aastal asutas Karl Paneuroopa Liidu Austria haru ning on alates sellest ajast ka selle president. Lisaks on ta Pan-Euroopa Liidu Alpide ja Aadria piirkonna asutaja ning eesistuja. Alates 2002. aastast on ta ka Esindamata Rahvaste Organisatsiooni (ERO) peadirektor (organisatsiooni juhib aga peasekretär). 1996–1999 oli ta Euroopa Parlamendi liige.

Karl von Habsburg oleks kõige tõenäolisem Austria trooni pretendent. Otto von Habsburg loobus Austria trooni taotlemisest juba 1961. aastal. Kuna Karl pole krooni kunagi nõuelnud ning Austrias enamik kodanikest monarhia taastamist ei poolda, pole Habsburgide restauratsioon kuigivõrd tõenäoline.

## Välislingid
*Lehekülg Karl von Habsburgi kohta
*Karl Habsburg-Lothringeni tutvustus ERO kodulehel
Ferdinando III

**Ferdinando III** nime all on tuntud mitu monarhi:
***[[Ferdinando III (Toscana)|Ferdinando III]]** oli Toscana suurhertsog 1791–1799 ja 1814–1824
***Ferdinando III**, Napoli kuningas, oli Aragóni, Kastiilia ja Napoli kuningas **[[Fernando Katoliiklane]]**
***Ferdinando III**, Sitsiilia kuningas, oli Napoli kuningana **Ferdinando IV** ning Mõlema Sitsiilia kuningana **[[Ferdinando I (Mõlema Sitsiilia)|Ferdinando I]]**

## Vaata ka
*Ferdinand III

*Ferdinando I
*Ferdinando II
*Ferdinando IV
Karl von Habsburg

**Karl von Habsburg**i nime all võib olla tuntud mitu Habsburgide või Habsburgide-Lotringite dünastia liiget:
***[[Karl V]]**, Saksa-Rooma keiser, Hispaania, Napoli ja Sitsiilia kuningas, Burgundia ja Milano hertsog, Austria ertshertsog
***[[Karl VI]]**, Saksa-Rooma keiser, Böömimaa ja Ungari kuningas, Austria ertshertsog
***[[Karl I (Austria-Ungari)|Karl I]]**, viimane Austria-Ungari valitseja
***[[Karl II (Sise-Austria)|Karl II]]**, Sise-Austria valitseja, Austria ertshertsog
***[[Karl Joseph von Habsburg]]**, Austria ertshertsog ja Saksa Ordu kõrgmeister
***[[Karl Albrecht von Habsburg-Lothringen]]**, Austria-Ungari ja Poola sõjaväelane
***[[Karl Joseph von Habsburg-Lothringen]]**, Austria ertshertsog
***[[Karl Habsburg-Lothringen]]**, Habsburgide dünastia praegune pea
Pank (geoloogia)

**Pank** (rootsi keeles *bank*) on järsak, mis on kujunenud lainetuse purustava tegevuse toimel. 

Tavaliselt on pangal vastupidavate kivimite (näiteks lubjakivi) paljandid. 

Pikim pank Eestis on põhjarannikul paiknev Põhja-Eesti pank, mis kulgeb Osmussaare ja Narva vahel ning on umbes 1600 km pikkuse Balti klindi osa.

## Vaata ka
*Eesti pankade loend
*pankrannik
Eesti pankade loend

''Siin on loetletud Eesti panku. Rahandusettevõtteid on loetletud Eesti krediidiasutuste loendis ja Ettevõtete loendis.

__NOTOC__
## A
*Aseri pank

## B
*Balti klint

## H
*Harju-Madise pank
*Purtse Hiiemäe pank
*Hülgepank

## I
*Illumäe pank
*Iru pank

## K
*Kaberla-Valkla pank
*Kakumäe pank
*Kaliküla pank
*Kallavere pank
*Kalvi pank
*Kannuka pank
*Katri pank
*Kaugatuma pank
*Kautliku pank
*Kesse pank
*Kiigari pank
*Kolga pank
*Kolgaküla pank
*Krässgrundi pank
*Kõrkküla pank

## L
*Lahepere pank
*Lasnamäe pank
*Laulasmaa pank
*Leetse pank
*Lohusalu pank
*Loona pank

## M
*Malla pank
*Martsa pank
*Meriküla pank
*Muuksi pank
*Määpea pank

## N
*Narva pank
*Neugrundi pank

## O
*Ohessaare pank
*Ontika pank
*Osmussaare pank

## P
*Pakri pank
*Paldiski pank
*Panga pank
*Pargimäe pank
*Peedu pank
*Pimestiku pangad
*Puhkova-Olgina pank
*Põrguaugu mäe pank
*Päite pank
*Pühajõe pank
*Püssina pank

## R
*Rannamõisa pank
*Rannaniidi pangad

## S
*Sagadi pank
*Saka pank
*Salevere Salumäe pank
*Suuriku pank
*Suur-Pakri pank
*Suurupi pank

## T
*Tiskre pank
*Toompea pank
*Tornimäe pank
*Tsitre pank
*Tupenurme pank
*Türisalu pank
*Türsamäe pank

## U
*Utria pank
*Uuga pank

## V
*Vahtrepa pank
*Vihula pank
*Viimsi pank
*Voka pank
*Väike-Pakri pank

## Ü
*Ülgase pank
*Üügu pank
Poolaeg

**Poolaeg** on sportmängu osa, mis kestab poole mänguajast. Poolaegadeks jagatakse mäng näiteks jalgpallis (kestus 45 minutit), korvpallis (20 minutit), käsipallis (30 minutit), Ameerika jalgpallis (30 minutit). Poolaeg võib omakorda koosneda veerandaegadest.

## Vaata ka
*Kolmandikaeg
Bertone

**Bertone** on Itaalia autodisaini- ja kerefirma ning ühtlasi autotootja.

Torinos asuv ettevõte asutati 1912. aastal **Carozzeria Bertone** nime all Giovanni Bertone poolt.
Pärast teist maailmasõda võttis firma üle disainer Nuccio Bertone ja firma jagati kaheks: Carozzeria Bertone, mis toodab kuni 40 000 autot aastas, ning disainistuudio Stile Bertone. Praegu on firma omanik Nuccio lesk Lilli Bertone.

Bertone disainitud autode iseloomulikuks jooneks on omavaheline sarnasus, isegi kui tegu on erinevate autotootjate mudelitega. Lisaks autodele on Bertone kujundanud ka näiteks Lambretta motorolleri.

### Bertone disainitud autod ja motorollerid

*1952 Fiat Abarth 1500 Coupé
*1953 Arnolt-MG
*1953 Alfa Romeo BAT-5
*1953 Fiat 1100 TV
*1953 Fiat 8V Spider
*1954 Alfa Romeo 1900 Sport Spider
*1954 Alfa Romeo 2000 Sportiva
*1954 Alfa Romeo BAT-7
*1954 Alfa Romeo Giulietta Sprint
*1954 Arnolt Aston Martin DB2/4 Spider
*1955 Alfa Romeo BAT-9
*1955 Arnolt-Bristol
*1958 Abarth 1000 GT Coupé
*1959 NSU Sport Prinz
*1960 Alfa Romeo Giulietta Sprint Speciale
*1960 Gordon-Keeble
*1960 NSU Wankel
*1961 Aston Martin DB4 GT Jet
*1962 Alfa Romeo 2600 Sprint
*1962 Alfa Romeo Giulia Sprint
*1962 Alfa Romeo Giulia Sprint Speciale
*1962 Alfa Romeo GTA
*1962 ASA Coupé
*1962 BMW 3200 CS
*1962 Ferrari 250 GT Berlinetta Lusso
*1962 Iso Rivolta
*1962 Simca 1000
*1964 Alfa Romeo Canguro
*1965 Abarth OT 1000 Spider
*1965 Fiat 850 Spider
*1965 Iso Grifo
*1967 Alfa Romeo GT 1300 Junior
*1967 Alfa Romeo Montreal
*1967 Fiat Dino Coupé
*1967 Lamborghini Marzal
*1967 Lamborghini Miura
*1967 Simca 1200S Coupé
*1968 Alfa Romeo Carabo
*1968 Fiat 850 Sport Spider
*1968 Lamborghini Espada
*1968 Lambretta Luna: Lui, Vega & Cometa
*1969 Iso Lele
*1969 Lambretta GP/DL roller
*1970 Lancia Stratos Zero
*1970 Lamborghini Urraco
*1970 BMW Garmisch 2200Ti 
*1971 Lamborghini Countach
*1972 Lancia Stratos
*1972 Fiat X1/9 
*1972 Citroën Camargue
*1972 Maserati Khamsin
*1973 NSU Trapeze
*1974 Lamborghini Bravo
*1974 Ferrari 208/308 GT4
*1974 Maserati Quattroporte II
*1976 Alfa Romeo Navajo
*1976 Ferrari Rainbow
*1977 Volvo 262C
*1977 Jaguar Ascot
*1978 Fiat Ritmo
*1978 Alfa Romeo Alfetta
*1978 Lancia Sibilo
*1979 Volvo Tundra
*1980 Alfa Romeo Alfetta 2000
*1980 Lamborghini Athon
*1981 Mazda MX-81
*1982 Citroën BX
*1983 Alfa Romeo Delfino
*1984 Chevrolet Ramarro
*1985 Volvo 780
*1986 Citroën Zabrus
*1987 Škoda Favorit
*1988 Lamborghini Genesis
*1989 Citroën XM
*1990 Lamborghini Diablo
*1990 Chevrolet Nivola
*1991 Citroën ZX
*1992 Bertone Blitz
*1993 Citroën Xantia
*1994 Opel Astra Cabrio
*1995 Fiat Punto Cabriolet
*1995 Daewoo Espero
*2001 Opel Astra Coupe/Cabrio
*2003 Alfa Romeo GT
*2003 Bertone Birusa

### Välislingid
*Firma ametlik koduleht
Edward Speleers

**Edward John Speleers** (hüüdnimega Ed, sündinud 7. aprillil 1988 Chichesteris Lääne-Sussexis) on Suurbritannia näitleja. Ta on tuntud eeskätt filmi "Eragon" peaosatäitjana.

Näitlemine huvitas teda juba väiksest peale. Ta osales koolinäidendites "Suveöö unenägu" ja "Peeter Paan". Hiljem sai ta 20th Century Foxilt kutse filmi "Eragon" võtetele.

## Osatäitmised

## Välislingid

* 
*Edward Speleersi koduleht
Bentley Continental GT

**Bentley Continental GT** on Briti autotootja Bentley Motors toodetav luksuslik Gran Turismo. Mudelit esitleti 2003. aastal ja tootmist alustati 2004. aastal, asendades mudelid Bentley Continental R ja Bentley Continental T. Tegu oli esimese mudeliga, mis valmis Volkswagen AG omanduses olles ning esimese Bentley mudeliga, mille juures rakendati masstootmise tehnoloogiaid.

## Esimene põlvkond (2003–2011)

Bentley Continental GT jõuallikaks on sama kuueliitrine W12-mootor, mida kasutati ka Audi A8-l ja Volkswagen Phaetonil. Kuna mootorile on lisatud kaks turbokompressorit, on jõuallika võimsus 552 hj (412 kW) ja suurim pöördemoment 650 Nm.

### Continental GTC

Bentley Continental GTC on 2005. aastal esitletud kabriolettversioon Continental GT-st, mis jõudis müügile 2006. aasta sügisel. Auto katus on valmistatud Karmanni poolt Saksamaal Osnabrückis.

### Continental GT Speed

1. augustil 2007 esitles Bentley võimsamat, kergemat ja kiiremat versiooni Continental GT-st. Mootori võimsust on suurendatud 603 hobujõuni (449 kW) ja massi vähendatud 35 kg. Selle tulemusena on auto tippkiirus 325 km/h ning kiirendus 0–100 km/h on 4,3 sekundit. Ka auto välimuse juures tehti väikseid muudatusi.

### Continental GT Supersports

2009. aasta veebruaris esitleti Continental GT Supersportsi. See töötab nii bensiini kui ka bensiini-etanooli seguga (E85). Selle mootoril on 630 hobujõudu ja pöördemoment on 800 Nm. Tippkiirus on 329 km/h, 0–100 kiirendab 3,9 ja 0–160 8,9 sekundiga.

## Teine põlvkond (2011–2018)
Auto avalikustati 2010. aasta Pariisi autonäitusel. Mootorivalikusse lisandus 6,0-liitrise W12 kõrvale ka soodsama hinnaga 4,0-liitrine V8-mootor. 

## Kolmas põlvkond (2018–tänapäev)
Pressiteade kolmanda põlvkonna Continental GT kohta avaldati 29. augustil 2017, mudelit võis oma silmaga näha sama aasta Frankfurdi autonäitusel. Uue mudeli tootmine algas 2018. aastal ning mootorivalikus olid endiselt 4,0-liitrine V8 ja 6,0-liitrine W12-bensiinimootor. 

Fail:2019 Bentley Continental GT V8.jpg
Fail:Bentley Continental GT (3rd gen.) IMG 3262.jpg
Fail:Bentley Continental GT (3rd gen.) IMG 2929.jpg
Fail:Bentley Continental GT (3rd gen.) IMG 2963.jpg


## Viited
Skatval

**Skatval** on maa-asula Norras Trøndelagi maakonnas Stjørdali vallas.

2005. aastal elas seal 784 inimest ja 2013. aastal 949.


Skatval stasjon 2.jpg|Raudteepeatus


## Viited
Saama-tulevik

***Saama''-tulevik''' on [[eesti keel]]es [[tarind (keeleteadus)|tarind]], mis moodustatakse [[verb]]i ''saama'' olevikuvormist ning põhiverbi [[infinitiiv|''ma''-tegevusnimest]].

''See '''saab olema''' aasta tipphetk''.

Modaalverb ''saama'' on siin minetanud oma esialgse 'pääsemise' tähenduse (võrdluseks: ***Saan** peagi koolist **tulema**'') ja teisenenud ainult tulevikku väljendavaks [[abiverb]]iks.

Kuigi ''saama''-tulevik on oma tähenduselt väga üldine ja lisatähendusteta ning tema kasutamine paistab loomulik, tuleks võimaluse korral eelistada teistsugust, eestipärasemat väljendusviisi. Nii on näiteks parem kasutada verbi olevikuvormi:

''Mari **loeb** raamatu läbi''.

''Ma **keedan** homme suppi''.
 
Vajaduse korral kasutatakse tegevuse tulevikule osutamiseks [[ajamäärus]]i või tulevikutähendusega verbe ''hakkama'', ''tulema''  jms. 

''Teisel korrusel **hakkab** elama noor õpetaja''.

''Siia **tulevad** sinised kardinad''.

Olukordades, mis nõuavad tulevikust ühemõtteliselt rääkimist (nt ajaplaanivastandustes), on ''saama''-tuleviku kasutamine õigustatud. 

''Suur **on olnud**, **on** ja **saab olema*' inimese lolluse tragöödia.*

## Näiteid kasutamisest

## Näiteid väärkasutamisest
Kindlasti peaks *saama*-tuleviku kasutamist vältima aktiivse tegevuse puhul (*saab tegema*, *saab rääkima*, *saab hoolitsema* vms). 

## Välislingid
*Saama-tulevik Eesti keele käsiraamat
Samanimeline helistik

**Samanimeline helistik** on ühesugust toonikat omav helistik. Mažoor (C-duur)  või minoor (c-moll).

Toonika kolmkõla C-duuris  ja c-mollis .

## Vaata ka
*Helirida
*Kvindiring
C-duur

**C-duur** ehk **do-mažoor** on C-st üles ehitatud mažoorne helirida.

*C-duur helirida harmoonilisduuris ehk harmoonilises mažooris
: c, d, e, f, g, **[[as (muusika)|as]]**, h, c

*C-duur helirida meloodilisduuris ehk meloodilises mažooris
: c, d, e, f, g, **[[as (muusika)|as]]**, **[[b (muusika)|b]]**, c 

## Vaata ka
*Mažoor
Henno Kelp

**Henno Kelp** (sündinud 18. augustil 1973 Võrumaal Sõmerpalu vallas) on eesti muusik (basskitarrist).

Ta on õppinud Friedrich Reinhold Kreutzwaldi nimelises Võru 1. Keskkoolis, Georg Otsa nimelises Tallinna Muusikakoolis ja Eesti Muusika- ja Teatriakadeemias. Henno Kelp on mänginud lisaks ansamblile Terminaator ka sellistes projektides nagu Juhan, Heavy Beauty, Pantokraator ning mitme telesaate ansamblis.

## Isiklikku
Henno Kelpi vanem vend on ansambli Hetero basskitarrist Heiki Kelp.

## Viited
Harmo Kallaste

**Harmo Kallaste** (sündinud 22. veebruaril 1972 Viljandimaal) on eesti muusik ja helirežissöör. 

Aastatel 1996 ja 2000–2009 oli ta Terminaatori liige, kus mängis klahvpille, suupilli ja laulis tausta. Mänginud veel ansamblites Krimbel, Linnu tee, House of Games, Blacky, Koit Toome bänd, Compromise Blue ning paljudes stuudioprojektides. 

Alates 1998 töötab helikujundaja ja helirežissöörina. 

Alates 2017. aastast on õppejõud Tallinna Ülikooli Balti filmi, meedia, kunstide ja kommunikatsiooni instituudis.

## Looming
Ta on 1997. aasta Eurovisiooni lauluvõistlusel Eestit esindanud laulu "Keelatud maa" muusika autor. Enam kui 90 tema helindatud televisioonisaate ja filmi hulka kuuluvad ka näiteks mängufilmid "Mandariinid", "Seenelkäik", "Vanad ja kobedad saavad jalad alla" jpt.

### Muusika
* Maarja-Liis Ilus - "Keelatud maa" (viis) 1997
* Harmo Kallaste ja Kiili Gümnaasiumi lastekoor - Mu kool ja koolitee (esitaja) 2019
Roland Puusepp

**Roland Puusepp** (sündinud 11. märtsil 1970 Tartus) on eesti trummar.

Ta mängib ansamblites Easy Living, Terminaator ja Pantokraator, lisaks on osalenud asetäitjana veel paljudes bändides

## Õppekäik
*Georg Otsa nimeline Tallinna Muusikakool
*Heino Elleri nimeline Muusikakool
*Luunja Keskkool

## Eraelu

Tal on tütar ja poeg.

## Viited

## Välislingid
*Otsa kooli õpetajad
Enar Jääger

**Enar Jääger** (sündinud 18. novembril 1984 Kohilas) on endine eesti jalgpallur (kaitsja).

## Klubikarjäär
Jääger sai jalgpalliristsed FC Flora Kehtna jalgpallikoolis. Tema esimeseks treeneriks oli Viktor Mets.

### Aalesunds FK
2007. aastal sõlmis Jääger lepingu Norra kõrgliigas (Tippeligaen) mänginud Aalesunds FK-ga, kelle rivistuses mängis kahe ja poole hooaja jooksul 58 liigakohtumises ja lõi ühe värava. Leping aegus 2009 juuni lõpus.

### Ascoli Calcio 1898
Eesti ajakirjandus teatas juulis 2009, et Itaalia teise liiga klubi Ascoli on teinud Jäägrile pakkumise ning pooled sõlmisid samal kuul kolmeaastase töölepingu. Jääger pääses hooaja esimesel poolel väljakule vaid viies liigamängus ja leping otsustati lõpetada 2010. aasta jaanuaris.

### Naasmine Ålesundi
2010. aasta märtsis sõlmis Jääger pärast katseid New York Red Bullsi juures kaheaastase lepingu oma endise tööandja Aalesunds FK-ga.

### Lierse S.K.
Olles vahepeal pool aastat koduklubita, sõlmis ta juulis 2013 lepingu Belgia kõrgliiga klubiga Lierse S.K..

## Koondisekarjäär
Eesti koondises on ta pidanud 121 kohtumist. Oma koondisedebüüdi tegi Jääger 12. oktoobril 2002 sõpruskohtumises Uus-Meremaaga. 69. minutil vahetas ta välja Marko Kristali. Mäng võideti 3:2. Mängupäeval oli Jääger 17-aastane. EM 2012 valikturniiril oli Jääger Eesti koondise ainuke mängija, kes osales kõigis 12 mängus 90 minutit. Enar Jääger pidas oma lahkumismängu 2022. aasta suvel Soome legendide vastu, kohtumine lõppes soomlaste 0:1 võiduga.

## Saavutused
### Meeskondlikud
*  Meistriliiga
** Eesti meister 2003

## Isiklikku
Tema vend Enver Jääger on endine jalgpallur.

## Vaata ka
* Eesti jalgpallikoondislaste loend

## Viited

## Välislingid

*
Brenti linnaosa

**Brent** on Londoni linnaosa. Läbi linnaosa voolab Brenti jõgi.

## Paikkonnad
*Alperton
*Brondesbury
*Brondesbury Park
*Church End
*Dollis Hill
*Harlesden
*Kensal Green
*Kenton 
*Kilburn 
*Kingsbury
*Neasden
*Park Royal 
*Preston Manor
*Queensbury
*Stonebridge
*Sudbury
*Tokyngton
*Wembley
*Wembley Park
*Willesden
*Willesden Green

## Viited

## Välislingid

*http://www.brent.gov.uk/
Meridriimia

**Meridriimia** ehk **meriurgiinea** (*Urginea maritima*) on aspariliste sugukonda kuuluv sibullill, millel on suured süstjad lehed ja väikesed valged õied piklikus õisikus. 

Peamine levila on Vahemere ranniku liivased mullad. 

Meridriimia on südameglükosiidide (prostsillaridiin) sisalduse tõttu olnud rahvameditsiinis kasutusel südanttugevdava ja diureetilise ravimtaimena. 

## Viited

## Välislingid

*Fotod
Mitridaatsium

**Mitridaatsium** (ladina keeles *antidotum mithridaticum*) oli keskajal vastumürgina kasutatav ravim, mille legendi järgi töötas välja kuningas Mithridates VI. 
* *antidotus mithridatica Damocratis*
* *electuarium mithridaticum*
* *Electuarium Mithridatis*
* *mitridat*
The Beyoncé Experience Live

**"The Beyoncé Experience Live"** on Beyoncé Knowlesi DVD.

## Laulud
**Queen B' Fanfare** 
1."Crazy in love" / "Crazy" 
2."Freakum Dress" 
3."Green Light"
**Band Jam** 
4."Baby Boy" / "Murder He Wrote" Interlude 
5."Beautiful Liar" 
6."Naughty Girl" 
7."Me, Myself and I" 
**Dangerously In Love Intro/Ballet interlude** 
8."Dangerously in Love 2 / "He Loves Me" Interlude 
9."Flaws And All" 
**Pink Panther Dancers Interlude** 
10.Destiny's Child Medley: "Independent Women Part I" / "Bootylicious" / "No No No Part 2" / "Bug A Boo" / "Bills, Bills, Bills" / "Cater 2 U" / "Say My Name" / "Jumpin' Jumpin'" / "Soldier" / "Survivor" 
11."Speechless" 
**Cell Block Tango Dancers Interlude** 
12."Ring the Alarm" 
13."Suga mama" 
14."Upgrade U" 
15."'03 Bonnie & Clyde" 
16."Check on It" 
17."Déjà vu" 
**Get Me Bodied Intro** 
18.Get Me Bodied" 
**Welcome to Hollywood: Video Intro** 
19."Dreamgirls (Opening Act II)" 
20."Listen" 
21."Irreplaceable"
*Lõpus on laul "Happy Birthday to You", mille Kelly ja Michelle laulavad Beyoncéle.
Sant'Agata Bolognese

**Sant'Agata Bolognese** on vald (*comune*) Itaalias Emilia Romagna maakonnas città metropolitana di Bolognas. 

Sant'Agata Bologneses asub Lamborghini tehas.

2007. aastal elas Sant'Agata Bologneses umbes 6600 inimest.

## Viited
Muhhu Alijev

**Muhhu Alijev** (*Муху Гимбатович Алиев*; sündinud 6. augustil 1940 Tanussi külas Hunzahhi rajoonis Dagestani ANSV-s) on Venemaa poliitik, aastatel 2006–2010 Dagestani Vabariigi president, 1995–2006 Dagestani parlamendi esimees. 

Muhhu Alijev on rahvuselt avaar. 

20. veebruaril 2006 valis parlament ta Venemaa presidendi Vladimir Putini ettepanekul Dagestani presidendiks, vahetades selles ametis välja Magomedali Magomedovi (1930–2022).

## Välislingid
*Dagestani Vabariigi presidendi koduleht
Mari Mark-Hershey

**Mari Mark-Hershey** (3. jaanuar 1943 Rakvere – 13. oktoober 1972 Ohio) oli eesti poliitik, Eesti Demokraatliku Uniooni liige.

Ta oli Aksel Marga tütar. Ameeriklasest abikaasa Roy Hersheyga oli tal tütar Krista, kes ristiti Konrad Veemi poolt.

## Kirjandus
* Mari Mark-Hershey surnud. Eesti Päevaleht, 21. oktoober 1972, nr. 81, lk. 2.

## Välislingid
* http://isik.tlulib.ee/index.php?id=3008
Joosua puu

**"Joosua puu"** (originaalpealkirjaga **"Joshua Tree"**; uue pealkirjaga **"Army of One"**) on USA film peaosades Dolph Lundgreni, Kristian Alfonso ja George Segaliga. Film esilinastus 19. oktoobril 1993.
## Sisu
Wellman Anthony Santee (Lundgren) on endine võidusõitja, kes mõrva eest vangi mõistetud. Mehel õnnestub aga põgeneda, kui politseinikud, kes Santeed ühest vanglast teise transpordivad, üritavad teda tappa. Santee võtab olude sunnil pantvangiks erariietes naispolitseiniku (Alfonso) ning alustab armutut jahti korrumpeerunud seadusesilmale (Segal), kes tegelik süüdlane kuriteos, mille eest Santee trellide taha pisteti. See ei ole aga kerge ülesanne, sest tema mõjuvõimsal vastasel tundub olevat liitlasi kõikjal ning seega vajab Santee oma süütuse tõestamiseks ja kurikaelte paljastamiseks oma kirju sõpruskonna abi.

## Osatäitjad

*Dolph Lundgren – Wellman Anthony Santee  	
*George Segal – Lt. Franklin L. Severence	
*Kristian Alfonso – Rita Marek		
*Geoffrey Lewis – Sheriff Cepeda		
*Beau Starr – Jack 'Rudy' Rudisill
*Michelle Phillips – Esther Severence	
*Matt Battaglia – Michael Agnos	 	
*Bert Remsen – Woody Engstrom	
*Michael Paul – Chan Jimmy Shoeshine	
*Khandi Alexander – Maralena Turner		
*Marcus Brown – E. G. Turner	
*Nick Chinlund – Deputy Tomay	
*Ken Foree – Eddie Turner	
*Edward Stone – detektiiv Jordan
*Rondi Reed – detektiiv Chelsey
Amorfne aine

**Amorfne aine** on niisugune tahkise esinemisvorm, mis on täiesti isotroopne, s.t füüsikalised omadused ei sõltu suunast selle aine sees.
 
**Amorfsus** (kreeka keeles *amorphos* ilma kujuta, vormitu) on tahkete ainete niisugune olek, millel erinevalt kristallilisest olekust puudub korrastatud ja regulaarselt korduv paigutus. Amorfse aine aatomite või molekulide paigutuse korrapära – lähikorrastatus –  ilmneb üksnes mikroskoopilisel tasemel, s.t väga väikestes piirkondades (kuni 1 nm ulatuses).

Amorfne olek võib olla omane  nii lihtsatele ühenditele (näiteks klaas) kui ka kõrgmolekulaarsetele ühenditele (orgaaniline klaas, kummi, kautšuk, vaigud). Tahkeid amorfseid aineid võib vaadelda suure viskoossusega vedelikena. Neil puudub kindel sulamistemperatuur: soojendamisel nad pehmenevad ja lähevad ilma faasisiirdeta üle vedelasse olekusse.

## Viited
Dateerimine

**Dateerimine** on aja kindlaks määramine.

Dateerimist kasutatakse kivististe, arheoloogiliste leidude jms vanuse määramiseks.

Dateerimisel kasutatakse sageli radioaktiivsete isotoopide hulga täpset mõõtmist (nn radiomeetriline dateerimine). Näiteks on üks tuntumaid dateerimismeetodeid radiosüsinikumeetod, mis põhineb süsinik-14 sisalduse määramisel ning võimaldab leida orgaanilise päritoluga süsinikku sisaldavate materjalide vanust. Samas on ka teisi meetodeid nagu näiteks samaariumi-neodüümi meetod, mis põhineb samaariumi isotoobi 147Sm α-lagunemisel neodüümi isotoobiks 143Nd ning mida rakendatakse eelkambriumi vanusega magma- ja moondekivimite dateerimiseks ning magma päritolu hindamiseks.

Tuntakse veel paljusid meetodeid, näiteks rehüdratiseerumise dateerimist.

## Vaata ka
*kronoloogia
Plahvatus

**Plahvatus** on energia kiire vabanemise protsess, millega kaasneb ruumala ja/või temperatuuri ülikiire kasv ja aine või tema oleku ülimalt kiire muutumine ning mille käigus tekib tavaliselt lööklaine.

Tulenevalt vabaneva energia liigist võib eristada füüsikalisi (kus aine muutub ainult füüsiliselt), keemilisi (kus ülikiires keemilises reaktsioonis eralduvad gaasid ja soojusenergia) ning tuuma- ja termotuumaplahvatusi (kus esimesel juhul eraldub energia raskete aatomituumade lagunemisel kergemateks ja teisel juhul kergemate aatomituumade ühinemisel raskemateks).

Füüsikalise plahvatuse näitena võib tuua asteroidi langemise Maale ning vulkaanipursked. Sellised plahvatused tekivad looduslikult. Näiteks plahvatusliku vulkaanipurske võib põhjustada see, kui magmas lahustunud gaasid rõhu langedes sealt vabaneda püüavad. Plahvatuslikkus tekib sellest, et maakera sügavusest ülespoole kerkivas magmas väheneb rõhk oluliselt ja see halvendab gaaside lahustuvust. Eraldunud gaasid hakkavad oma suure mahu tõttu vulkaanilõõris pingeid tekitama. Asi laheneks, kui gaasid saaksid magmast välja murda, kuid suure viskoossuse tõttu on see raskendatud. Seetõttu kaasnevad plahvatuslike vulkaanipursetega eelkõige püroklastiliste kivimite ja vulkaanilise tuha väljapaiskumine. Tegemist ei ole millegi muuga kui magma või kividega, mis on gaaside poolt pihustatud või purustatud ja vulkaanist jõuga välja lennutatud.

Üldiselt seostatakse plahvatusi aga hoopis ülikiirete keemiliste reaktsioonidega, mis toimuvad näiteks lõhkeainetes. Sellised plahvatused on tavaliselt tekitanud ülikiire põlemine (oksüdeerumine), millega kaasneb sageli valgussähvatus ja/või pauk. Samas võivad keemilised plahvatused toimuda ka looduslikult. Näiteks eukalüptimetsade metsatulekahjude ajal esineb samuti plahvatusi, kui puude kohal olevad eeterlike õlide pilved süttivad.

Kuni universumi arvatav algusesündmus Suur Pauk kõrvale jätta, siis kõige suuremad teadaolevad plahvatused universumis on supernoovad, mis on tähtede plahvatused, ja gammakiirguse pursked, mille olemus on siiani täpselt teadmata. Protuberantsid on Päikesel toimuvad plahvatused ja arvatavasti toimub protuberantse teistelgi tähtedel. Need tekivad Päikese magnetvälja jõujoonte moondumisel, mida põhjustab Päikese plasma kiire pöörlemine.

Suurim inimtekkeline plahvatus on seni olnud Tsaar-pommi plahvatus Novaja Zemljal 30. oktoobril 1961. Selle võimsus vastas 100 megatonnile trinitrotolueenile. Plahvatus tekitas 3,5&nbsp;km läbimõõduga tulekera, mis oli nähtav tuhande kilomeetri kaugusel. Tekkinud seenekujuline pilv kerkis mesosfääri, 64&nbsp;km kõrgusele, ja plahvatus võinuks inimesel tekitada kolmanda astme põletusi 100&nbsp;km kaugusel epitsentrist.

Kontrollitud plahvatused viiakse läbi lõhketöödel.

## Vaata ka
* Keemiline plahvatus
* Suurimate plahvatuste loend
* Plahvatuspõlemine
*Tolmuplahvatus
*Plahvatavad püksid
Minu Isa Oli Ausus Ise

**Minu Isa Oli Ausus Ise** on eesti ansambel. Selle liikmed on Margo Mitt ja Gaute Kivistik, kuid ansambli koosseisus kasutavad nad esinejanimesid Eino Süggu ja Einar Süggu. 

## Ajalugu
Ansambel alustas tegutsemist 1990. aastal, kui Margo Mitte ja Gaute Kivistik õppisid Viljandi Kultuurikoolis näitejuhtimist. Ansambel on tuntud eelkõige humoorikate esinemiste poolest Viljandi Pärimusmuusika Festivalil, kus anti kontsert juba festivali debüüdil, 1993. aastal. Seejärel pidas ansambel pausi, kuid jätkas tegutsemist juba järgmisel aastal, kui pillid võeti kätte Q Raadio saate "Rakke raadio" eetris. Ansambel tegutseb tänini.

## Diskograafia
### Demod
* "Mu Isa Oli Ausus Ise" (2001) 

### Albumid
* "Minu Isa Oli Ausus Ise" (2007)

## Välislingid
* Gert Kiiler. Ansambel Minu Isa Oli Ausus Ise ei saa laiali minna Sakala/Postimees, 13. august 2002
* Gert Kiiler. Margo Mitt — naljamehes peituv ürgne eestlane Sakala/Postimees, 16. september 2006
* Hans Väre, Ardi Truija. Videolugu. Minu Isa Oli Ausus Ise on juba ise pärimus osa Sakala/Postimees, 24. juuli 2015
Uibujärv

**Uibujärv** (ka *Uibojärv, Uibo järv, Uibo Mustjärv, Kõrgessaare järv*) on järv Põlvamaal Põlva vallas.

## Välislingid
*
Aston Martin Lagonda

**Aston Martin Lagonda** on eksklusiivne luksussedaan, mida tootis Briti autotootja Aston Martin aastail 1974–1990. See on üks maailma silmapaistvamaid näiteid futuristlikust disainist ja varajasest autoelektroonikast.

## Ajalugu ja disain
1970. aastate keskel oli Aston Martin tõsistes majandusraskustes. Ettevõtte päästmiseks otsustati luua midagi täiesti ebatavalist, mis püüaks maailma rikkaimate klientide tähelepanu. Disainer William Towns lõi ekstreemse "volditud paberi" (*folded paper*) stiilis kere, mida iseloomustasid väga madal profiil, teravad nurgad ja pikad siledad pinnad.

Lagonda oli käsitsi ehitatud ja kuulus oma aja maailma kallimate autode hulka, makstes rohkem kui kaasaegsed Rolls-Royce'i või Bentley mudelid. See oli suunatud eelkõige Lähis-Ida turule.

## Tehnoloogia ja interjöör
Aston Martin Lagonda oli maailma esimene seeriaauto, mis kasutas täisdigitaalset näidikutepaneeli ja puutetundlikke lüliteid. 

* **Elektroonika:** Esialgu kasutati LED-tehnoloogiat, mis hiljem asendati katoodkiiretorude (CRT) ja vaakumfluorestsentsnäidikutega (VFD). 
* **Probleemid:** Kuna tolleaegne arvutitehnoloogia ei olnud piisavalt arenenud, osutus Lagonda elektroonika äärmiselt ebakindlaks. Süsteemi arenduskulud ületasid neljakordselt kogu ülejäänud auto arenduseelarve.
* **Mugavus:** Interjöör oli viimistletud kõrgeima kvaliteediga naha ja puiduga, sisaldades elemente, mis olid 1970. aastatel revolutsioonilised.

## Tehnilised andmed
Auto südameks oli Aston Martini traditsiooniline 5,3-liitrine V8-mootor, mis pakkus luksusauto kohta märkimisväärset suutlikkust.

* **Mootor:** 5340 cm³ V8
* **Võimsus:** 230 kW (313 hj)**
* **Pöördemoment:** 434 Nm
* **Kiirendus:** 0–100 km/h u 8,8 sekundiga
* **Tippkiirus:** $230$ km/h

## Seeriad
Tootmisperioodi jooksul läbis mudel mitu uuenduskuuri:
* **Series 1 (1974–1976):** Põhines veel Aston Martin V8 mudelil, toodeti vaid 7 eksemplari.
* **Series 2 (1976–1985):** Klassikaline madala kiilukujulise kerega ja digitaalse näidikuga mudel.
* **Series 3 (1986–1987):** Lisandusid kütuse sissepritse ja vaakumfluorestsentsnäidikud.
* **Series 4 (1987–1990):** William Towns disainis kere veidi ümaramaks, kaotati klapitavad esituled (asendati kolmekordsete tuledega kummalgi küljel).

## Välislingid
* LagondaNet – põhjalik andmebaas ja ajalugu (inglise keeles)
* Aston Martin Heritage: Lagonda (ametlik leht)
Mai Leisz

**Mai Leisz** (sünninimi **Mai Jõgi**; varem **Mai Agan**; sündinud 5. mail 1988 Kuressaares) on eesti basskitarrist ja helilooja. 

Ta on lõpetanud 2003. aastal Kuressaare Muusikakooli viiuli eriala, 2007. aastal Saaremaa Ühisgümnaasiumi ja 2010. aastal Georg Otsa nimelise Tallinna Muusikakooli. Ta on õppinud ka Skurups Folkhögskolas (2011). 2014. aastal lõpetas ta Stockholmi Kuningliku Muusikaakadeemia ja astus samas koolis magistrantuuri.

## Muusikukarjäär
2010. aastal Rootsis Skurups Folkhögskolas õppides kutsus Mai Leisz kokku omanimelise džäss-*fusion*'i ansambli MaiGroup, millega anti välja kaks stuudioalbumit - "Luv" (2013) ja "You" (2015). Mõlemad sisaldavad Mai Leiszi kirjutatud, arranžeeritud ja produtseeritud originaalloomingut. Viimasel plaadil "You" mängivad ka külalisesinejad Greg Leiszi *pedal steel* kitarril, Håkan Broström sopransaksofonil ja Wille Alin trummidel.  

Ta on koostööd teinud tippmuusikutega nii Eestist kui ka välismaalt. Nende seas on näiteks Doug Seegers, Carola Häggkvist, Greg Leisz, David Crosby, Tõnis Mägi, Riho Sibul, Jaak Johanson, Ain Agan, Toomas Rull, Meelis Vind, Ebbot Lundberg, Linnea Henriksson, Kerli Kõiv, Lembit Saarsalu, Villu Veski, Alessia Mattalia, Norrbotten Big Band, Stockholm Strings, New Places Orchestra jt.

## Tunnustus

* 2004 Alo Mattiiseni muusikapäevade peaauhind
* 2008 festivali Tartu Jazz üllatajapreemia
* 2010 Uno Naissoo parima instrumentalisti preemia 
* 2016 Alice Babsi džässiauhind (Rootsis)

## Isiklikku
Alates 2018. aasta aprillist on ta abielus Ameerika Ühendriikide multiinstrumentalisti Greg Leisziga.

## Viited

## Allikad
* Kirke Ert, Eesti basskitarrist Mai Agan võitis maineka džässiauhinna", Postimees, 12. juuli 2016
* Ivo Heinloo, "Mai Jõgi: Pauluse käe alt Rootsi", Postimees, 17. veebruar 2011
* Tõnis Kipper, "Mai Jõgi jätkab õpinguid Rootsi mainekas kõrgkoolis", Saarte Hääl, 4.mai 2011
* Anni Viskus, Mai Agan: selle plaadi peal on minu viie aasta elu, Saarte Hääl, 24. aprill 2013
* Mart Niineste, "Mai Agan: bänd on täpselt nii hea, kui hea selle bassist", Eesti Päevaleht, 19. aprill 2013
* Mart Niineste, "Bassist Mai Agan: mu muusika on isiklik. Mis tunne on teha bändi Rootsi meestega?", Publik, 19. aprill 2013
Korgõssaarõ järv

**Korgõssaarõ järv** (ka *Kõrgessaare järv, Kõrgejärv, Uibo järv*) on järv Põlva maakonnas Põlva vallas Uibujärve külas.

## Välislingid
*
Wembley

**Wembley** on asum Londoni Brenti linnaosas. 

Seal asub Wembley staadion.

Wembley nime on kirjalikult esmamainitud 825. aastal. 1547. aastal oli külas kuus maja. 1673. aastaks oli seal veski. 1837. aastal avati Wembleyt läbiv lõik Londoni–Birminghami raudteel.

Wembley asum on etniliselt mitmekesine.
Brent

**Brent** võib tähendada mitut asja.

***[[Brenti linnaosa|Brent]]** on Londoni linnaosa.
***[[Brenti jõgi]]** on jõgi Londonis.
***[[Brent (Alabama)|Brent]]** on linn USA-s Alabama osariigis.
***[[Brent (Florida)|Brent]]** on linn USA-s Florida osariigis.
***[[Brent (perekonnanimi)|Brent]]** on perekonnanimi.
***[[Brent (eesnimi)|Brent]]** on eesnimi.

## Vaata ka
* Brenti toornafta
Rukkirahu tuletorn

**Rukkirahu tuletorn** on tuletorn Lääne maakonnas Rukkirahu väikesaarel.

Geograafilised koordinaadid on .

Valge betoonist tuletorni tipus on rõduga ümbritsetud laternaruum.

Tuli on pimedal ajal nähtav 5–6 meremiili kaugusele.

Tuletorn moodustab Hobulaiu lõuna-tulepaagiga sihi asimuudiga 213,7° ja Rukkirahu tuletorn on sihi ülemine märk.

## Välislingid
*
Brothers in Arms

**"Brothers in Arms"** on ansambli Dire Straits 1985. aastal ilmunud stuudioalbum.

Album tõusis Suurbritannia ja paljude teiste riikide edetabelite tippu. Suurbritannias müüdi seda 13-kordse plaatinaplaadi jagu, USA-s 9-kordse plaatinaplaadi jagu. Sellest sai läbimüügilt 1980. aastate kolmas album ja 2007. aastal oli see kõigi aegade albumimüügi edetabelis 20. kohal. Albumi tuntuimad lood on "Money for Nothing", "Walk of Life" ja "Brothers in Arms".

See oli üks esimesi albumeid, mis salvestati täielikult digitaalselt (SPARS-kood DDD). 

Album ilmus nii CD, lühendatud versioonina vinüülplaadi (et mahuks ühele LP-le) kui ka kasseti kujul. Album oli esimene, mille CD-sid müüdi üle miljoni.

Dire Straits võitis albumiga 2 Grammy auhinda.

## Lood
Kõikide lugude autor on Mark Knopfler, kui pole teisiti märgitud.

# "So Far Away" – 5:12 (3:59 LP-l)
# "Money for Nothing" (Knopfler, Sting) – 8:26 (7:04 LP-l)
# "Walk of Life" – 4:12 (4:07 LP-l)
# "Your Latest Trick" – 6:33 (4:46 LP-l)
# "Why Worry" – 8:31 (5:22 LP-l)
# "Ride Across the River" – 6:58
# "The Man's Too Strong" – 4:40
# "One World" – 3:40
# "Brothers in Arms" – 6:55
Fotomeetria

**Fotomeetria** ehk valgusmõõtmine on optika haru, mis tegeleb nähtavat kiirgust iseloomustavate suuruste mõõtmisega. 

Fotomeetria tegeleb just inimsilmale nähtava valguse mõõtmisega, kiirguse (sh valguse) energia mõõtmisega tegeleb radiomeetria.

## Peamised valgussuurused

Valgussuuruste tähistes kasutatakse indeksit v (inglise keele sõnast *visual*) siis, kui on vaja eristada valgussuurust vastavast kiirgussuurusest (vt Radiomeetria). Kui käsitletakse ainult valgussuurusi, jäetakse indeks ära.

## Vaata ka
* Radiomeetria

## Viited
Rukkirahu

**Rukkirahu** on 9,1 hektari suurune saar Väinameres. Halduslikult asub saar alates 2017 haldusreformist Lääne maakonnas Haapsalu linnas Rohuküla territooriumil.

Saar asub Rohukülast 4 kilomeetrit läänes ja Hobulaiust 4 kilomeetrit edelas.

Saarel esineb rohttaimestikku.

Saarel asub Rukkirahu tuletorn.

Rohuküla–Heltermaa laevatee möödub saarest põhja poolt Rukki kanali kaudu. Laevatee kulgemine on määratletud Rukki kanali poide ja Rohuküla ülemise ning Rohuküla alumise tulepaagi sihiga.

Saar kuulub Väinamere hoiuala koosseisu ja on looduskaitse all.


Rukkirahu island 1.jpg|Vaade loodest
Rukkirahu island 4.jpg|Saarekesel kasvavad ka mõned põõsad


## Viited

## Välislingid

*
*Rukkirahu 360° aeropanoraam / aerofoto
A-moll

**a-moll** ehk **la-minoor** on a-st üles ehitatud minoorne helirida.

*a-moll helirida harmoonilismollis ehk harmoonilises minooris
:a, h, c, d, e, f, **[[gis]]**, a

*a-moll helirida meloodilismollis ehk meloodilises minooris
:a, h, c, d, e, **[[fis]]**, **[[gis]]**, a, g, f, e, d, c, h, a
 

## Vaata ka
*Minoor
Diagoni põiktänav

**Diagoni põiktänav** on tänav Harry Potteri romaanisarjas. 

Sellesse tänavasse pääseb läbi Londonis asuva Lekkiva Katla kõrtsi. Diagoni põiktänaval saab osta kõike võluritele tarvilikku. Sel tänaval asuvad Ollivanderi võlukeppide pood, samuti Maadam Malkini riidepood kui ka Gringottsi pank ning veel palju teisi võluripoode.
Lapua liikumine

**Lapua liikumine** (soome keeles **Lapuanliike**) oli Soome kommunismivastane rahvaliikumine aastatel 1929–1932.

Liikumine kogus poolehoidu, mis julgustas lapualasi relvastatud riigipöördekatsele (Mäntsälä mäss). See kukkus siiski läbi ning pärast seda liikumine keelati. Erinevalt 1934. aastal Eestis toimunust ei ole Soome valitsuse vastavat tegevust riigipöördeks nimetatud.

Liikumise juhid olid Vihtori Kosola ja Kurt Martti Wallenius.

## Vaata ka
*Isamaaline Rahvaliikumine
*Eesti Vabadussõjalaste Liit
Godric Gryffindori mõõk

**Godric Gryffindori mõõk** on J. K. Rowlingu romaanisarjas "Harry Potter" mõõk, mis kuulus ühele Sigatüüka asutajale, Godric Gryffindorile. See oli ka Gryffindori maja talisman. 

## "[[Harry Potter ja saladuste kamber]]"

Teises osas peab Harry Potter Saladuste Kambris võitlust basiliskiga, kui talle tõttab appi Fawkes ja toob talle ka sõõlamiskübara. Just sõõlamiskübarast tõmbab Harry välja Gryffindori mõõga, millega ta basiliski tapab. See on aga justkui vastus Harry kahtlustele (kas ta ikka sõõlati õigesse majja, kuna algul tahtis sõõlamiskübar teda paigutada Slytherini majja), sest Godric Gryffindori mõõga suudab sõõlamiskübarast välja tõmmata vaid tõeline gryffindorlane.

## "[[Harry Potter ja segavereline prints]]"

Albus Dumbledore kasutab seda Marvolo Gaunti sõrmuse hävitamiseks. Gaunti sõrmus on varikätk ning Harry Potter saab hiljem teada, et mõõgaga saab hävitada varikätke.

## "[[Harry Potter ja surma vägised]]"

Ron Weasley hävitab mõõgaga Salazar Slytherini medaljoni. Teose lõpus kasutab Neville Longbottom mõõka, et hävitada Voldemorti varikätkist madu Nagini. Neville saab mõõga kätte, kui ta on hädaohus; mõõk tuleb talle sõõlamiskübara seest appi nagu Harry Potterilegi, sest Neville on nagu Harrygi tõeline gryffindorlane.
Haapsalu raekoda

**Haapsalu raekoda** on hoone Haapsalus aadressil Kooli tänav 2. Raekoda asub Haapsalu vanalinnas Lossiplatsi juures.

Haapsalu raekoja ühekorruseline hoone on ehitatud 1770. aastatel paekivist, see esindab hilisbaroklikku stiili, kuigi on kujunduselt lihtne. Maja on kivikatusega, paekiviseinad on krohvitud. Sümmeetrilise peafassaadi keskkohas oleva portaali kohal asub värviline dolomiidist linna vapp. Esifassaadil on kummalgi pool ust neli kõrget tiheda asetusega akent. Uks on suhteliselt hästi säilinud, seda imiteerib 1970. aastatel restaureerimise käigus valmistatud tagauks. Hoone algne värv on olnud helekollane, hiljem on seinu mitu korda üle värvitud, isegi helesiniseks. Algselt oli majas barokile iseloomulik ruumide jaotus, kus ruumide uksed asusid ühel pikiteljel. Maja keskel asus mantelkorsten.

Raekoja ehk linna omavalitsuse ja Haapsalu Linnavalitsuse hoone funktsioon oli majal kuni Saksa okupatsiooni alguseni 1941. aastal. Nõukogude võim paigutas raekotta Läänemaa arhiivi ja Haapsalu rahvakohtu. 1946. aastal lubati hoone Lääne Maakondliku Muuseumi kasutusse, kuid alles 1949. aastal sai muuseum maja oma valdusse. Pärast remonti avati järgmise aasta kevadel esimesed näitused.

1961. aastal avaldas muuseum soovi hoonele teine korrus peale ehitada, et näitusepinda laiendada, kuid seda ei rahuldatud. 1974.–1979. aastal restaureeriti hoone fassaad võimalikult algupärasel kujul, siseruume kohandati muuseumi vajadustele.

2013. aastast haldab raekoda Sihtasutus Haapsalu ja Läänemaa Muuseumid. 2014. aastast raekojas avatud püsiekspositsioon tutvustab 20. sajandi esimese poole Haapsalu suvitaja pilgu läbi. Näitus annab ülevaate elust Haapsalus, linnakeskkonnast ja kõige olulisematest vaatamisväärsustest. Maja teist tiiba kasutatakse vahetatavate väljapanekute tarbeks.

## Viited

## Välislingid
*
Hondarribia

**Hondarribia** (baski; hispaania *Fuenterrabía*) on linn Hispaanias Baski autonoomses piirkonnas  Gipuzkoa provintsis. Asub Biskaia lahe ääres Bidasoa jõe suudmes Txingudi lahe ääres Donostiast 19 km ida pool.
Hondarribia on Hispaania põhjapoolseim linn.

## Ajalugu
Linna pärast on toimunud 3 lahingut: 1521, 1638 ja 1792. aastal. 
Hondarribias on keskaegne kindlus ja linnamüürid. 

## Transport
Linna lähedal asub Donostia lennujaam.

## Viited

## Välislingid

* Hondarribia koduleht *(baski, hispaania, inglise, prantsuse ja katalaani keeles)*
Joshua Tree

*Joshua Tree on asula Californias
*U2 albumi kohta vaata **[[The Joshua Tree]]**
*The Joshua Tree (ansambel) on U2 tribuutansambel
*Filmi kohta vaata **[[Joosua puu]]**

## Vaata ka

*Joshua Tree rahvuspark
Läänemaa Muuseum

**Läänemaa Muuseum** oli muuseum Lääne maakonnas Haapsalus.

Muuseumikogudes oli 1997. aasta seisuga üle 61 000 säiliku. 

## Ajalugu
Aastal 1921 kutsuti kokku Haapsalu Kaunistamise Selts, mis 8. aprillil 1924 otsustas moodustada komisjoni muuseumi rajamiseks. Muuseum asutati 1929. aastal. Muuseumi esimene näitus pandi üles augustis 1930 Haapsalu 650. aastapäeva pidustuste raames piiskopilinnuse vahitornis, eksponeeriti vanavara. Muuseum oli avatud ainult suviti sealsamas, sest muuseumil puudus oma maja.

1946. aastal anti Haapsalu Koduloomuuseumi käsutusse 18. sajandist pärit Haapsalu raekoda (Kooli tn 2), kus tegutseb muuseum 1950. aastast.

Muuseumi koosseisu kuulusid ka Ants Laikmaa majamuuseum, Iloni Imedemaa ja Sidemuuseum. 

2013. aastast on Läänemaa Muuseumi koosseisu kuulunud muuseumid sihtasutuse Haapsalu ja Läänemaa Muuseumid koosseisus.


Pilt:Läänemaa Muuseum.IMG_1047.JPG|Muuseumiöö Läänemaa Muuseumis (2011)
Pilt:Läänemaa Muuseum.IMG_1049.JPG|Muuseumiöö Läänemaa Muuseumis (2011)


## Viited

## Välislingid
*Haapsalu raekoda SA Haapsalu ja Läänemaa Muuseumid kodulehel
Hüdromeetria

**Hüdromeetria** (kreeka sõnadest *hydōr* 'vesi' + *metrein* 'mõõtma') on hüdroloogia osa, mis tegeleb vooluvett iseloomustavate karakteristikute (näiteks voolukiirus, vooluhulk, sügavus)  mõõtmise ja registreerimisega. 

Hüdromeetrilisi mõõtmisi tehakse tavaliselt hüdromeetriajaamades.
Marchena saar

**Marchena** on saar Vaikses ookeanis, üks Galápagose saartest. Kuulub Ecuadorile.

Saare pindala on 130 km². Saar on künklik ning selle kõrgus merepinnast ulatub kuni 343 meetrini. 

Saar on asustamata.

## Viited

## Välislingid
Dharma Initsiatiiv

**Dharma Initsiatiiv** on telesarjas "Teadmata kadunud" figureeriv väljamõeldud asutus, mis on loodud füüsikalis-bioloogiliste nähtuste uurimiseks. 

Sõna D.H.A.R.M.A. on lühend ingliskeelsest nimetusest *Department of Heuristics And Research on Material Applications* ('heuristika ja materiaalsete väärtuste uurimise asutus').

Sarjas "Teadmata kadunud" loo arenemise käigus leidis John Locke maa seest ühe salapärase luugi, mille ta dünamiidiga õhkis. See osutus olema üks Dhrama Initsiatiivi baasidest, mis asus umbes 10 m sügavusel maa sees. Baasi nimi oli Luik (ing. *Swan*). Sarja arenedes leitakse veel baase, näiteks Nool, Pärl, Hüdra, Uks, Sau, Leek ja veel üks, mis asub ookeani põhjas, suure saare kalda ligidal ja mille nimi on Peegel. Suure saare peal on 5 baasi, väikse saare peal, ka "teiste" saare peal üks baas ja ka ookeani põhjas üks baas.

## Ajalugu
Dharma Initsiatiivi lõid 1970. aastate lõpus Gerald ja Karen DeGroot. Luige baasi orientatsioonivideodest on neid ka näha. Projekti rahastaja on Alvar Hanso. Baasid ehitati saarele, sest nende läbi uuriti selle saare omadusi. Saare müstilised omadused: haavata saanud isikul, loomal kasvab haav kiiremini kinni kui muidu; igasugused haigused, kasvajad peatavad oma süvenemise; saare keskosas asub ka võimas elektromagnetvoo tekitaja, mida uuris Luige baas. Saarel on nn kaitsesüsteem, üks must tomp, "suits", mis hävitab kõik oma teele ette jäänud elusolendid varem või hiljem. Saarele pääsesid ringi jooksma kaks muteerunud jääkaru, kellest ühe Sawyer maha lasi. Teine jäi ellu ja tappis hiljem peaaegu Mr. Eko. On alust arvata, et jääkarud aretati Hüdra baasis, mis tegeleb ühtlasi zooloogiaga.

### Tühjendamine
Tühjendamine oli üks Dhrama Initsiatiivi kõige vägivaldsemaid ja verisemaid kokkupõrkeid "teistega". "Teised" kasutasid ründamiseks gaasi, mis tappis kogu Dharma Initsiatiivi personali.

## Välislingid
*Lostpedia.
186. Eesti julgestusgrupp

**186. Eesti julgestusgrupp** (*Estnische Sicherungsgruppe 186 ehk Estnische Sicherungs Abteilung 186*) oli Wehrmachti alluvuses olev eestlastest komplekteeritud rinde tagala julgestusüksus II maailmasõjas. 

## Isikkoosseis
186. Eesti julgestusgrupp moodustati 185. Eesti julgestusgrupi formeerimisel üle jäänud väiksematest allüksustest. 

## Tegevus
Julgestusgrupi 2 sadakonda olid põhiosas 185. Eesti julgestusgrupi Venemaale ärasaatmisel jaanuaris 1942 hõivatud valveteenistusega Narva-Jõesuus, neid ei saanud selles 185. julgestusgrupis kasutada. Kuna osa mehi oli olemas, siis tekkiski rinde tagalateenistusel idee komplekteerida nendest jääkidest 186. Eesti julgestusgrupp Jamburgi (Kingisseppa) Põhjakasarmutes. Need olid kolm uut kasarmut, millest kahte paigutati julgestusgrupi 2 sadakonda.

Vastavalt 1. mai 1942 raportile kuulus julgestusgruppi siis 14 ohvitseri, 42 allohvitseri ja 195 reameest pluss üks sakslasest allohvitser ja 5 reameest. Julgestusgrupp oli Narvas vahiteenistuses.

## Likvideerimine
186. Eesti julgestusgrupp oma täismahtu ei saavutanud ja lahingutegevuses ei osalenud ning mõni kuu pärast asutamist saadeti laiali ja kustutati üksute nimekirjast. Kompaniide vanemad mehed saadeti Tagalateenistuse-abiüksusesse Narva, ülejäänud rivikõlbulike meestega täiendati teisi Idapataljone.

## Vaata ka
*Teises maailmasõjas osalenud eesti väeosade loend‎
Varjaagid

**Varjaagid** on skandinaavlaste (viikingite) nimetus idaslaavlaste juures.

Idaslaavlased kutsusid veel 18. sajandil Läänemerd Varjaagide mereks (vene keeles Варяжское море).

## Vaata ka
*Kaubatee varjaagide juurest kreeklasteni
## Viited
Parlamentarism

**Parlamentarism** on kõrvuti presidentalismiga konstitutsioonililise režiimi üks põhivariante. Parlamentarismi puhul on riigipea ja valitsusjuht eri isikud. Valitsus vastutab usaldushääletuse kaudu parlamendi ees. 

Parlamentaarses riigis on riigipea maa tseremoniaalne liider, kes sümboliseerib selle ühtsust ja suveräänsust. Ta on auhierarhias kõrgeimal kohal ja tal tuleb täita esindusülesandeid. Tal ei ole tegelikku poliitilist võimu. Riigipea ametinimetus võib olla kuningas, kuninganna, keiser, keisrinna või president. Valitsusjuht on riigi poliitiline liider, kelle nimetus võib olla peaminister, kantsler või riigisekretär. 

Klassikalise parlamentarismi mudeli järgi on täidesaatva võimu autonoomia seadusandliku võimu suhtes nõrk. Tänapäevastes parlamentaarsetes riikides on täidesaatva võimu autonoomia parlamendi suhtes mõõdukas .

## Vaata ka
*Presidentaalne vabariik
*Parlamentaarne vabariik
*Parlamentaarne monarhia

## Viited

## Välislingid

*Andmebaas Parlamentarism (Rahvusraamatukogu)
Stsientism

**Stsientism** (ladina sõnast *scientia* 'teadus') ehk **teadusfundamentalism** (ka *saientism*) on veendumus, et loodusteaduse meetodiga saab uurida kõike – ka inimest ja ühiskonda – ning lahendada ka filosoofia ja humanitaarteaduste probleeme. Sellega võib kaasneda arvamus, et loodusteadus on maailma tunnetamises tähtsam humanitaarteadustest. 

Stsientismi seostatakse empirismi ja loogilise positivismiga. 

Tavaliselt ei kuuluta keegi end stsientistiks, küll aga kritiseeritakse teisi stsientismi kaldumise pärast – näiteks Willard Van Orman Quine'i ja loogilise positivismi pooldajaid.

## Viited
Ida-Ghatid

**Ida-Ghatid** (inglise keeles *Eastern Ghats*) on mäestik Aasias. Kulgeb Bengali lahe loodekaldal edela-kirde suunas. Kõrgus kuni 1680 meetrit.